2 yoshli qizini muttasil urib azoblagan ayol onalik huquqidan mahrum qilinadi (video)

Ijtimoiy tarmoqlarda G.Ochilova va farzandlari tomonidan qilingan videomurojaati tarqalgan edi. Ushbu videomurojaat yuzasidan Bosh prokuratura tomonidan rasmiy bayonot berildi. 
Ma`lum qilinishicha, G.Ochilova 18.11.2019 yilda Chinoz tumani prokurori va tuman IIB huzuridagi Tergov bo`limi boshlig`i nomiga ariza bilan murojaat qilib, unda shar`iy nikohidagi turmush o`rtog`i I.Mamayunusov 05.11.2019 yil 11:00 larda yashash xonadoniga bostirib kirib, farzandlari uydan chiqib ketganligi va yolg`izligidan foydalanib, uni bo`yniga pichoq tirab, o`ldirish bilan qo`rqitib unga tegishli bo`lgan 50.000 AQSh dollari va fuqarolik pasportini bosqinchilik yo`li bilan olib ketganligini ma`lum qilgan.
Ushbu holatda G.Ochilova sun`iy dalillarni vujudga keltirganlik va I.N.Mamayunusovni o`ta og`ir jinoyat sodir etganlikda ayblab, yolg`on xabar berganligi aniqlangan.
I.Mamayunusovni himoyachisi tomonidan taqdim qilingan diskda G.Ochilova voyaga etmagan 23.03.2017 yilda tug`ilgan voyaga etmagan farzandi Yo.Nimatjanovani ojiz ahvoldaligi va o`zini himoya qilish imkoniyatiga ega emasligi o`ziga ayon bo`lgan holda, muttasil ravishda, otasi uni yaxshi ko`rmasligi, uni etim ekanligi, hech kimga kerak emasliginini aytib, ruhiy tazyiq o`tkazib, qo`llari bilan tanasining turli qismlariga urib jismoniy azob berib, qiynoqqa solib kelganligi aniqlangan.
Bu erga video joylashtiriladi.
G.Ochilova 24.12.2019 yilda JKning 110-moddasi 2-qismi “a,v” bandlari,  237-moddasi 2-qismi “b,g” bandlari 237-moddasi 2-qismi “a,b,g” bandlari va  238-moddasi 3-qismi “b” bandi bilan gumon qilinuvchi tariqasida ishda ishtirok etishga jalb qilinib, JPKning 227-moddasi tartibida ushlandi hamda 26.12.2019 yilda unga nisbatan “qamoqqa olish” ehtiyot chorasi qo`llanilgan.
27.12.2019 yilda Chinoz tumani XTB vasiylik va homiylik organi tomonidan voyaga etmagan Yo.Nimatjanovaning manfaatida G.Ochilovaga nisbatan onalik huquqidan maxrum qilish to`g`risida da`vo ariza kiritilgan.
Shuningdek, 27.12.2019 yilda O.Ochilovga nisbatan JKning 164-moddasi  3-qismi “b” bandi bilan sirtdan ayblov e`lon qilinib, “qamoqqa olish” ehtiyot chorasi qo`llanilgan hamda O.Ochilovga qidiruv e`lon qilingan.
08.05.2019 yil kuni soat taxminan 11:00 larda voyaga etmagan 23.03.2003 yilda tug`ilgan Ismoilov Jamshid (G.Ochilovani bosh farzandi) Chinoz tumanida joylashgan 6-sonli umumiy o`rta ta`lim maktabda jamiyatda yurish turish qoidalarini mensimasdan, 11-sinf o`quvchisi Ergashev Sardor bilan o`zaro kelishmovchilik oqibatida janjallashib, janjal natijasida pichoq bilan S.A.Ergashevni bel sohasiga bir marotaba urib tan jarohati etkazgan.  
Mazkur holat yuzasidan voyaga etmagan J.Ismoilovga nisbatan JKning 277-moddasi 2-qismi “v” bandi bilan jinoyat ishi qo`zg`atilgan va gumonlanuvchi sifatida ishtirok qilishga jalb qilinib, tergovga keltirish choralari ko`rilmoqda.
Hozirda jinoyat ishi bo`yicha dastlabki tergov harakatlari Toshkent viloyati IIBB huzuridagi Tergov boshqarmasi tomonidan olib borilmoqda.